Burleska (miuziklas)

Burleska () – 2010 m. amerikiečių miuziklas, kurį režisavo ir scenarijų parašė Steve Antin, o pagrindinius vaidmenis atlieka Cher ir Christina Aguilera. Cher ir Aguilera įrašė garso takelio albumą, kuriame Christina atlieka aštuonias iš dešimt dainų, o Cher likusias dvi. Albumas JAV buvo išleistas 2010 m. lapkričio 22 d. Filmas sulaukė įvairių vertinimų iš kino kritikų visame pasaulyje, tačiau JAV debiutavo 3-ioje vietoje. Filmas susilaukė geresnių atsiliepimų iš publikos, lyginant su kritikų recenzijomis. Diane Warren laimėjo Auksinį gaublį už „You Haven’t Seen the Last of Me“ geriausios dainos kategorijoje.

Siužetas 
 

Ali (Christina Aguilera) yra provincijos mergina, turinti puikų balsą, kuri ištrūksta iš savo vargų ir neaiškios ateities ir išvyksta į Los Andželą, kad įgyvendintų savo svajones. Netikėtai aptikusi The Burlesque Lounge, didingą, bet susiduriantį su problemomis teatrą, Ali gauna padavėjos darbą iš klubo savininkės ir žvaigždės Tess (Cher). Nuostabūs burleskos kostiumai ir drąsi choreografija sužavi jauną inževiu ir ji pasižada vieną dieną pasirodyti scenoje.

Netrukus Ali susidraugauja su šokėja (Julianne Hough), tampa prieše su nerimastinga, pavydžia atlikėja (Kristen Bell) ir įsimyli barmeną bei muzikantą (Cam Gigandet). Padedant sąmojingam režisieriaus asistentui (Stanley Tucci) ir travesti vedėjui (Alan Cumming), Ali sugeba patekti ant scenos. Jos įspūdingas balsas grąžina The Burlesque Lounge šlovę, tačiau su viliojančiu pasiūlymu atvyksta charizmatiškas verslininkas (Eric Dane).

Aktoriai 
Aktorius – vaidmuo

 Cher – Tess
 Christina Aguilera – Alice „Ali“ Marilyn Rose
 Cam Gigandet – Jack 
 Stanley Tucci – Sean 
 Kristen Bell – Nikki 
 Eric Dane – Marcus Gerber
 Alan Cumming – Alexis 
 Julianne Hough – Georgia 
 Peter Gallagher –  Vince Scali
 Chelsea Traille – Coco 
 Paula Van Oppen – Anna
 Tanee McCall – Scarlett 
 Tyne Stecklein – Jesse

Produkcija 

Christina Aguilera debiutuos kaip pagrindinio vaidmens aktorė kino filme. Ji vaidina „merginą, iš mažo miestelio su dideliu balsu“, kuri įsidarbina Los Andželo neo-burleskos klube, įkvėptame Bob Fosse'o filmo „Kabaretas“ ir Europos burleskos pramogų. „Burleskos“ filmavimas prasidėjo 2009 m. lapkričio 9 d. ir baigėsi 2010 m. kovo 3 d. Cher taip pat atlieka vieną pagrindinių vaidmenų filme. Tai yra jos pirmasis vaidmuo nuo 2003 m. komedijos „Stuck On You“ ir pirmasis muzikinis filmas. Ji vaidina Tess, buvusią šokėją, kuri stengiasi išlaikyti naktinį klubą ir yra Christinos Aguileros personažo Ali mentorė. Aguileros mylimąjį vaidina Cam Gigandet, o Stanley Tucci atlieka klubo vadybininko vaidmenį. Alan Cumming, Kristen Bell, Eric Dane ir Julianne Hough taip pat vaidina filme. Antin pataisė scenarijų, kurį parašė Diablo Cody, kuris vėliau buvo pataisytas ir redaguotas Susannah’os Grant.

Prieš Kristen Bell patvirtinant Nikki vaidmeniui, buvo pranešta, kad buvo svarstomos kelios aktorės, tarp jų Jessica Biel ir Lindsay Lohan. „Burleska“, kurio biudžetas siekia 55 mln. JAV dolerių, yra brangiausias filmas kino studijos „Screen Gems“ istorijoje.

Garso takelis

Apdovanojimai ir nominacijos

Šaltiniai

Nuorodos 
 Oficiali svetainė
 
 Burlesque svetainėje Allmovie
 Burlesque svetainėje Rotten Tomatoes

2010 filmai
Dramos
Miuziklai
Romantiniai filmai
Filmai LGBT tematika
JAV filmai